CELEX: 32009R1234
Language: hu
Date: 2009-12-15 00:00:00
Title: A Bizottság 1234/2009/EU rendelete ( 2009. december 15. ) a juhokra, kecskékre, valamint a juh- és kecskehúsra vonatkozó 2010. évi közösségi vámkontingensek megnyitásáról

16.12.2009   
            
            
               HU
            
            
               Az Európai Unió Hivatalos Lapja
            
            
               L 330/73
            
         
      A BIZOTTSÁG 1234/2009/EU RENDELETE
   
   (2009. december 15.)
   a juhokra, kecskékre, valamint a juh- és kecskehúsra vonatkozó 2010. évi közösségi vámkontingensek megnyitásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) és különösen annak 144. cikke (1) bekezdésére és 148. cikkére, a 4. cikkével összefüggésben,
   mivel:
   
               (1)
            
            
               A 2010. évre meg kell nyitni a juh- és kecskehúsra vonatkozó közösségi vámkontingenseket. A vámtételek és a behozható mennyiségek a 2010. évre érvényes, vonatkozó nemzetközi megállapodásoknak megfelelően kerülnek megállapításra.
            
         
               (2)
            
            
               Az egyrészről az Európai Közösség és tagállamai, másrészről a Chilei Köztársaság közötti társulást létrehozó megállapodásban meghatározott vámtarifa-rendelkezések közösségi végrehajtásáról szóló, 2003. február 18-i 312/2003/EK tanácsi rendelet (2) a 0204 vámtarifaszám alá tartozó termékekre 2003. február 1-jétől2 000 tonnás kiegészítő kétoldalú vámkontingenst írt elő, amelyet évente az eredeti mennyiség 10 %-ával kell növelni. Ezért Chile GATT/WTO-kontingensét további 200 tonnával meg kell növelni, és a két kontingenst 2010-ben is az eddigiek szerint célszerű kezelni.
            
         
               (3)
            
            
               Egyes kontingensek egy adott év július 1-jétől a következő év június 30-áig tartó időszakra vannak meghatározva. Mivel az e rendelet alapján megvalósuló behozatalt a naptári évhez igazodva kell kezelni, a szóban forgó kontingensek keretében a 2010. naptári évre rögzítendő mennyiségeket a 2009. július 1-jétől2010. június 30-ig tartó időszakra vonatkozó mennyiség felének és a 2010. július 1-jétől2011. június 30-ig tartó időszakra vonatkozó mennyiség felének összegeként kell meghatározni.
            
         
               (4)
            
            
               A közösségi vámkontingensek megfelelő kezelése érdekében vágotttest-egyenértéket kell meghatározni.
            
         
               (5)
            
            
               A juh- és kecskehústermékekre vonatkozó kontingenseket – a juhhús- és kecskehúságazat termékeinek kivitele és behozatala tekintetében a 3013/89/EGK tanácsi rendelet alkalmazására vonatkozó részletes szabályok megállapításáról szóló, 1995. június 26-i 1439/95/EK bizottsági rendelettől (3) eltérve – az 1234/2007/EK rendelet 144. cikke (2) bekezdésének a) pontjával összhangban kell kezelni. Ezt a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (4) 308a. és 308b. cikkének, valamint 308c. cikke (1) bekezdésének megfelelően kell tenni.
            
         
               (6)
            
            
               Az e rendeletben rögzített vámkontingensek a 2454/93/EGK rendelet 308c. cikke szerinti értelemben kezdetben nem minősülnek kritikusnak, ha kezelésük az „elsőbbségi elv”, azaz az igénylési sorrend alapján történik. Ezért a vámhatóságokat fel kell hatalmazni arra, hogy a 2454/93/EGK rendelet 308c. cikke (1) bekezdésének és 248. cikke (4) bekezdésének megfelelően az e kontingensek keretében az indulási szakaszban behozott áruk esetében eltekinthessenek a biztosítéknyújtás kötelezettségétől. Az egyik kezelési rendszerről a másikra való átállás sajátosságai miatt az említett rendelet 308c. cikkének (2) és (3) bekezdését nem kell alkalmazni.
            
         
               (7)
            
            
               Indokolt egyértelművé tenni, hogy a piaci szereplőknek milyen származási igazolást kell bemutatniuk ahhoz, hogy igénybe vehessék az igénylési sorrend alapján kezelt kontingenseket.
            
         
               (8)
            
            
               Amikor a piaci szereplők behozatal céljából juhhústerméket mutatnak be a vámhatóságnak, nehéz megállapítani, hogy a termékek háziasított vagy más juhból készültek-e, pedig a kettőnek eltérő a vámtétele. Ezért indokolt előírni, hogy a származási igazolásban egyértelmű utalás szerepeljen erre vonatkozóan.
            
         
               (9)
            
            
               A juhokra, kecskékre, valamint a juh- és kecskehúsra vonatkozó 2009. évi közösségi vámkontingensek megnyitásáról szóló, 2008. november 19-i 1150/2008/EK bizottsági rendelet (5) a 2009. év végén elavulttá válik. Ezért indokolt hatályon kívül helyezni.
            
         
               (10)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Ez a rendelet megnyitja a juhokra, kecskékre, valamint a juhhúsra és kecskehúsra vonatkozó közösségi behozatali vámkontingenseket a 2010. január 1-jétőldecember 31-ig tartó időszakra.
   2. cikk
   Az 1. cikkben előírt vámkontingensek alapján behozott termékekre alkalmazandó vámtételeket, e termékek KN-kódját, származási országát országcsoportok szerinti bontásban, valamint tételszámát a melléklet állapítja meg.
   3. cikk
   (1)   Az 1. cikkben előírt vámkontingensek alapján behozható termékek vágotttest-egyenértékben kifejezett mennyiségét a melléklet állapítja meg.
   (2)   Az (1) bekezdésnek megfelelően „vágotttest-egyenértékben” kifejezett mennyiségek kiszámítása céljából a juh-, illetve kecsketermék nettó tömegét a következő együtthatók valamelyikével kell megszorozni:
   
               a)
            
            
               élő állat esetében: 0,47;
            
         
               b)
            
            
               kicsontozott bárányhús és kicsontozott kecskegidahús esetében: 1,67;
            
         
               c)
            
            
               kicsontozott ürühús, kicsontozott juhhús és kicsontozott kecskehús (a gidahús kivételével) és ezek bármely együttese esetében: 1,81;
            
         
               d)
            
            
               csontos termék esetében: 1,00.
            
         A fentiek alkalmazásában a „kecskegida” legfeljebb egyéves kecskét jelent.
   4. cikk
   Az 1439/95/EK rendelet II.A. és II.B. címétől eltérve az e rendelet mellékletében meghatározott vámkontingenseket a 2010. január 1-jétőldecember 31-ig tartó időszakban a 2454/93/EGK rendelet 308a., 308b. cikkének és 308c. cikke (1) bekezdésének megfelelően, az igénylési sorrend alapján kell kezelni. Az említett rendelet 308c. cikkének (2) és (3) bekezdése nem alkalmazandó. Behozatali engedély nem szükséges.
   5. cikk
   (1)   A mellékletben előírt vámkontingensek igénybevételéhez az importőr köteles bemutatni a közösségi vámhatóságoknak az áruról az érintett harmadik ország illetékes hatóságai által kiállított, érvényes származási igazolást és a szabad forgalomba bocsátására vonatkozó vámáru-nyilatkozatot.
   A preferenciális vámtarifa-megállapodásokban előírtaktól eltérő vámkontingensek alapján behozott termékek származását a hatályos közösségi rendelkezéseknek megfelelően kell meghatározni.
   (2)   Az (1) bekezdés alkalmazásában a „származási igazolás”:
   
               a)
            
            
               preferenciális vámtarifa-megállapodásban rögzített vámkontingensek esetében az adott megállapodásban meghatározott származási igazolás;
            
         
               b)
            
            
               más vámkontingensek esetében a 2454/93/EGK rendelet 47. cikkének megfelelően kiállított igazolás, amely az említett cikkben előírtakon kívül a következőket tartalmazza:
               
                           —
                        
                        
                           a KN-kódot (legalább annak első négy számjegyét),
                        
                     
                           —
                        
                        
                           az adott vámkontingens tételszámát vagy tételszámait,
                        
                     
                           —
                        
                        
                           a teljes nettó tömeget az e rendelet 3. cikkének (2) bekezdése szerinti együttható-kategóriánként;
                        
                     
         
               c)
            
            
               olyan országok esetében, amelyek kontingense az a) és b) pont szerinti kontingensek egyesítésével jött létre, az a) pontban meghatározott igazolás.
            
         A b) pont szerinti származási igazolás abban az esetben tartalmazhat több tételszámot, ha egyetlen szabad forgalomba bocsátásra vonatkozó vámáru-nyilatkozat alátámasztására mutatják be. Minden más esetben kizárólag egy tételszámot tartalmazhat.
   6. cikk
   Az 1150/2008/EK rendelet hatályát veszti.
   7. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2010. január 1-jétől kell alkalmazni.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2009. december 15-én.
      
         
            a Bizottság részéről,
         
         
            az elnök nevében
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 46., 2003.2.20., 1. o.
   
      (3)  HL L 143., 1995.6.27., 7. o.
   
      (4)  HL L 253., 1993.10.11., 1. o.
   
      (5)  HL L 309., 2008.11.20., 5. o.
   
      MELLÉKLET
      
         JUHHÚS ÉS KECSKEHÚS (vágotttest-egyenérték tonnájánként (t)) 2010. ÉVI KÖZÖSSÉGI VÁMKONTINGENSEK
      
      
                  Országcsoport sz.
               
               
                  KN-kód
               
               
                  Értékvám
                  %
               
               
                  Mértékvám
                  EUR/100 kg
               
               
                  Tételszám az igénylési sorrend elvének alkalmazásához
               
               
                  Származási hely
               
               
                  Éves mennyiség tonnában vágotttest-egyenértékben
               
            
                  Élő állatok
                  (Együttható: 0,47)
               
               
                  Kicsontozott bárányhús (1)
                  
                  (Együttható: 1,67)
               
               
                  Kicsontozott ürühús/juhhús (2)
                  
                  (Együttható: 1,81)
               
               
                  Csontos hús és vágott test
                  (Együttható: 1,00)
               
            
                  1
               
               
                  0204
               
               
                  Nulla
               
               
                  Nulla
               
               
                  —
               
               
                  09.2101
               
               
                  09.2102
               
               
                  09.2011
               
               
                  Argentína
               
               
                  23 000
               
            
                  —
               
               
                  09.2105
               
               
                  09.2106
               
               
                  09.2012
               
               
                  Ausztrália
               
               
                  18 786
               
            
                  —
               
               
                  09.2109
               
               
                  09.2110
               
               
                  09.2013
               
               
                  Új-Zéland
               
               
                  227 854
               
            
                  —
               
               
                  09.2111
               
               
                  09.2112
               
               
                  09.2014
               
               
                  Uruguay
               
               
                  5 800
               
            
                  —
               
               
                  09.2115
               
               
                  09.2116
               
               
                  09.1922
               
               
                  Chile
               
               
                  6 400
               
            
                  —
               
               
                  09.2121
               
               
                  09.2122
               
               
                  09.0781
               
               
                  Norvégia
               
               
                  300
               
            
                  —
               
               
                  09.2125
               
               
                  09.2126
               
               
                  09.0693
               
               
                  Grönland
               
               
                  100
               
            
                  —
               
               
                  09.2129
               
               
                  09.2130
               
               
                  09.0690
               
               
                  Feröer-szigetek
               
               
                  20
               
            
                  —
               
               
                  09.2131
               
               
                  09.2132
               
               
                  09.0227
               
               
                  Törökország
               
               
                  200
               
            
                  —
               
               
                  09.2171
               
               
                  09.2175
               
               
                  09.2015
               
               
                  Egyéb (3)
                  
               
               
                  200
               
            
                  2
               
               
                  0204, 0210 99 21, 0210 99 29, 0210 99 60
               
               
                  Nulla
               
               
                  Nulla
               
               
                  —
               
               
                  09.2119
               
               
                  09.2120
               
               
                  09.0790
               
               
                  Izland
               
               
                  1 850
               
            
                  3
               
               
                  0104 10 30
                  0104 10 80
                  0104 20 90
               
               
                  10 %
               
               
                  Nulla
               
               
                  09.2181
               
               
                  —
               
               
                  —
               
               
                  09.2019
               
               
                  
                     Erga omnes
                      (4)
                  
               
               
                  92
               
            
         (1)  És kecskegidahús.
      
         (2)  És kecskehús, kivéve a kecskegidahúst.
      
         (3)  „Egyéb”: minden, a táblázatban külön nem nevesített származási hely.
      
         (4)  „Erga omnes” alatt az összes származási hely értendő, beleértve a táblázatban említett származási országokat.